O‘zbekistonda dollarning rasmiy kursi sakkiz kunlik ko‘tarilishdan so‘ng pastladi

Markaziy bank 24-maydan xorijiy valyutalarning o‘zbek so‘miga nisbatan yangi qiymatini belgiladi.

Unga ko‘ra, dollarning rasmiy kursi 19,47 so‘mga pastlab, 10 578,28 so‘mni tashkil qildi. Yevro 17,53 so‘mga ko‘tarilib, 12 933,01 so‘m bo‘ldi.

Bundan avval dollarning rasmiy kursi 11,75 so‘mga ko‘tarilib, 10 597 so‘mni tashkil qilgandi. O‘zbekistonda ushbu valyuta kursi sakkiz kunlik ko‘tarilishdan so‘ng pastladi.
O‘zbekistondagi bir nechta tijorat banklarida esa 21-may kuni dollar valyutasining so‘mga nisbatan kursi 10 650 so‘mga qadar ko‘tarildi.